
„Az ember Isten képére és hasonlatosságára teremtett személy, akinek teste és lelke van”

Sajnos a bűneinkkel eltorzítjuk, darabokra törjük lelkünkben a KÉPMÁST.

A nagyböjti időben jótetekkel, bűnbánattal rakd ki újra lelkedben
Krisztus „összetört” képmását!
1. Rejts el valakinek a dolgai között egy díszes papírkeresztet, vagy szentképet!

2. Másold le a következő röpimákat egy-egy kis cetlire,  és mondogasd ezeket gyakran napközben! *
„Istenem és mindenem”!
„Jézusom, Istenem! Mindenek felett szeretlek Téged!”
„Édes Jézusom, ne légy bírám, hanem Üdvözítőm!”
„Jézusom, irgalom!”
„Szelíd és alázatos szívű Jézus, alakítsd szívemet a Te Szíved szerint!”
„Imádunk Téged Krisztus, és áldunk Téged, mert Szent Kereszted által 
megváltottad a világot!”
„Jézusomnak édes Szíve, add, hogy téged mindig jobban szeresselek!”
„Jézus Szíve, bízom benned!”

3. Készíts rajzot, vagy kérj színezőt Jézus szenvedéséről! *
4. Oszd meg valakivel a csokid, édességed!

5. Segíts többet otthon a házimunkában, mint máskor!

6. Vedd észre, ha körülötted valaki szomorú! Vigasztald meg!

7. Írd le Jézus keresztútjának 14 állomását!*
8. Pénteken mondj le valami kedvenc elfoglaltságról, édességről, italról! Pl.: tévézés, számítógépezés, csoki

9. Figyelj a körülötted lévő természeti, teremtett dolgokra, szépségekre! Mondj hálát érte Istennek!* /10 hálamondás: pl. „Köszönöm Neked mennyei Atyám a búzát, melyből kenyér készül!”/
10. Tanulj meg, vagy írj le egy nagyböjti v. bűnbánati  éneket!*
11. Más helyett csinálj meg valamit, vagy segíts neki benne!

12. Rakj rendet a dolgaid között!

13. …

14. Fürgén kelj fel reggel, időben és szó nélkül menj lefeküdni este!

15. Légy szerető testvér, unoka, gyermek! Legyen időd beszélgetésre, közös játékra!
16. Ma ne nézz tv-t, kérj helyette tőlem elolvasásra egy evangéliumi történetet!*
17. Ne csak a lelki, a testi tisztaságra is törekedj! Pl.: Vegyél fel egy szemetet, ételt ne dobj a kukába!! Segíts a takarításban, vigyázz ruhád tisztaságára!

18. Ma különösen figyelj arra, hogy első szóra megtedd, amit kérnek tőled!

19. A szentmisén vállalj valamilyen szolgálatot!* 
20. Légy visszafogott, ha megbántanak!

21. Segíts édesapádnak!

22. Hallgasd végig türelmesen a hozzád szólót!

23. Készíts töviskoszorút, amit az osztályban kitehettek!

24. Ma neked csak arra kell figyelned, hogy minden ajtót csendben, óvatosan tegyél be!

25. Ma este mondd el Jézus keresztútjának 14 állomását!

26. Találj ki valami apró meglepetést a testvérednek vagy szüleidnek!

27. Segíts édesanyádnak!

28. Mondj el egy Miatyánkot azért, akit nem annyira kedvelsz, vagy megbántott!

29. Igyekezz az evéssel, ne válogass!

30. Találj ki magadnak egy feladatot! /ima, böjt, jócselekedet/*
31. Írjál saját szavaiddal imát!* /10-15 mondat/
32. Fejezd ki szeretetedet családtagjaid iránt: puszi, ölelés, kéz-simogatás.

33. Vedd észre, kit bántanak igazságtalanul, állj mellé szóval, vagy vigasztald meg!

34. Válts egy-pár szót azzal, vagy írj levelet annak, akivel rég nem kommunikáltál!

35. …

36. Végezz 20 fekvőtámaszt Jézus szenvedéseiért!

37. = 2.
38. Imádkozz el egy Miatyánkot és egy Üdvözlégyet a tisztítótűzben szenvedőkért!
39. = 18.

40. Olvasd el a templomban a vasárnapi plakátot, és írj le belőle egy mondatot!*
41. Nézd végig a szentmise után a keresztút képeit a templomban, válassz ki egyet, írd le a számát, és hogy melyik szereplő lennél!*
42. Imádkozz  el egy Miatyánkot és egy Üdvözlégyet  elhunyt és élő családod tagjaiért!
43. …

44. = 9.

45. = 12.

46. = 31.

47. = 14.

48. Virágvasárnap hozz barkaágat!

49. Nagycsütörtökön virrassz Jézussal!

50. Nagypénteken hallgasd meg Jézus szenvedéstörténetét!

51. Nagyszombaton látogasd meg a szentsírt! 

A *-al megjelölt feladatokat add le hitoktatódnak, vagy kérj tőle hozzá segítséget!
Megoldási javaslat:  A Jézus- kép feldarabolásakor minden egyes darabot rögtön körberajzolunk, és megszámozzuk a hátoldalán, és a helyét is, hogy könnyebb legyen a helyét megtalálni, és a darabot felragasztani. A hittanos húz egy kép-darabkát, a hátoldalán lévő szám alapján kikeresi, melyik feladatot kell megtennie. Ha megtette, felragaszthatja a darabkát.

További kép-ötletek, a kirakáshoz:

